རྒྱ་ནག་དང་ཨ་རི་གཉིས་བར་ཚོང་དམག་འགྲོ་བཞིན་པ་དང་བསྟུན་ནས།རྒྱ་ནག་གི་དཔལ་འབྱོར་འཕེལ་རྒྱས་ཀྱི་འགྲོས་དལ་དུ་འགྲོ་བཞིན་ཡོད་ཀྱང་།ཕྱིའི་རྒྱལ་ཁབ་ཁག་ལ་འགྲོ་སོང་ཆེན་པོ་དེ་འདྲ་གཏོང་རྒྱུ་ཁས་ལེན་བྱས་པར་བརྟེན།རྒྱལ་ནང་དུ་མི་སེར་ཁག་ཅིག་གིས་དྲ་ཐོག་ཏུ་སྐྱོན་བརྗོད་བྱས་འདུགདེ་ཡང་ཁག་ཅིག་གིས་ཨ་ཧྥི་རི་ཀའི་རྒྱལ་ཁབ་ཁག་ལ་འགྲོ་སོང་གཏོང་བའི་དངུལ་འབོར་དེ་དང་རྒྱ་ནག་ནང་དུ་ཤེས་ཡོན་དང་དབུལ་པོ་ཚོར་འགྲོ་སོང་གཏོང་གི་ཡོད་པའི་དངུལ་འབོར་གཉིས་བསྡུར་ནས་སྐྱོན་བརྗོད་བྱས་འདུགམཆན་འགོད་མཁན་ཞིག་གིས་དང་ཐོག་རང་གི་ཕྲུ་གུ་གསོ་སྐྱོང་བྱེད་དགོས་པ་རེད།རྒྱ་ནག་ནང་དུ་རང་བྱུང་དང་མིའི་བྱེད་ལས་ལ་བརྟེན་ནས་ཡོང་བའི་གོད་ཆག་མང་པོ་བྱུང་ཡོད་པས།སྐུ་མཁྱེན།ཁྱེད་རང་གིས་ཡོང་འབབ་ཞན་པའི་མི་མང་ཚོའི་བདེ་སྡུག་ལ་བལྟ་རོགས་ཞེས་དང་།མཆན་འགོད་མཁན་གཞན་ཞིག་གིས་སྲིད་འཛིན་ཞི་ཅིན་ཕིང་གཞིར་བཞག་ནས་མི་ཞིག་ལ་ཉ་སྤྲད་པ་ལས།ཉ་འཛིན་སྟངས་བསླབ་ན་བཟང་།ཨ་ཧྥི་རི་ཀར་མེད་པ་དེ་ནི་འགོ་ཁྲིད་ནུས་པ་ལྡན་པ་ཞིག་ཡིན་པས།ང་ཚོས་འགོ་ཁྲིད་འདི་ཞལ་འདེབས་སྤྲད་ན་འགྲིགཅེས་བྲིས་ཡོད་འདུགདེ་དང་འདྲ་བའི་སྐྱོན་བརྗོད་མང་པོ་ཞིག་སྤྱི་ཚོགས་འབྲེལ་མཐུད་དྲ་ལམ་དུ་སྤེལ་ཡོད་འདུག་ཀྱང་།རྒྱ་ནག་གི་དྲ་ཐོག་སྟངས་འཛིན་ལས་བྱེད་པ་ཚོས།མཆན་དེ་རིགས་ཞིབ་བཤེར་བྱས་ཏེ་ནག་གསུབ་བཏང་བཟིན་ཡོད་འདུག